У мехендзі Каця аддае перавагу малюнкам на руках – кветкам, узорам, арнаментам. Асаблівую ўвагу надае нацыянальнай і славянскай сімволіцы. Але дзяўчына можа і адмовіцца маляваць тое, сэнс чаго для яе дзіўны ці незразумелы або разыходзіцца з яе прынцыпамі. Напрыклад, калі прасілі зрабіць надпіс на лацінскай мове накшталт “Бяры ад жыцця ўсё” або “Весяліся, пакуль малады”, Каця прапаноўвала кліентам разам паглядзець іншыя варыянты.